[{"text_idx": "#000001", "text": "Ostegun arratsaldean elkartu dira grebalariak Baionako Lan Burtsan, mobilizazioari eman beharreko segida adosteko. Frantziako Estatu mailan, 18:00tan batuko dira erabaki estatala adosteko. Langileriaren sindikatu guztiek deitu dute gaurko protestara: CGT, FO, CFE-CGC, CFTC, Unsa, FSU, Solidaires baita CFDT ere. Ipar Euskal Herriari dagokionez, LAB eta ELB sindikatuek ere bat egin dute greba deialdiarekin. Greba mugimendua jarraitua izan da, eta irakaskuntzan zein garraioetan sentitu da gehien."}, {"text_idx": "#000004", "text": "Gazteei egin diete protestari lotzeko eskaera, eta Baionan ikusi izan denez, bat egin du mobilizazioarekin gazte andanak. Ipar Euskal Herrirako datu ofizialik ez baldin bada ere, greba mugimendua gehien sentitzen ari da garraioetan, sozial eta osasun arloan zein irakaskuntzan. Hala eta guztiz ere, sektore pribatuko langileek ere erantzun diote deialdiari. Besteak beste, Baionako industria portuko enpresetako langileak ikusi dira Lapurdiko hiriburuko manifestazioan, baita barnealdetik etorritako laborariak ere."}, {"text_idx": "#000008", "text": "Erreforma datorren astean aurkeztua izanen da Ministroen Kontseiluari. Bitartean, gau honetan emanen dute mobilizazioaren jarraipenaren berri sindikatuek, 18:00etan daukaten asanbladaren ondotik. Hainbat sektoretan beste bi greba deialdi aukeztuak dituzte, bata 48 ordukoa urtarrilaren 26rako, eta bestea 72 ordukoa otsailaren 6rako. Iazko urrian gertatu bezala, petrolio-findegietan ere errepikatu dezakete greba mugagabea."}, {"text_idx": "#000009", "text": "Goizean egon badira hamarnaka manifestazio, arratsaldean zehar ere badaude beste hainbeste finkaturik. Tartean, Parisekoa, zeinetan hamarnaka herritar batu diren. Une honetan istiluak izaten ari dira, eta hainbat lagun atxilotu dituzte poliziek:"}, {"text_idx": "#000012", "text": "23.000 lagun batu dira Baionan sindikatuen arabera, eta orokorki, manifestazio guzietan batu da jendetza esanguratsua \u2013Parisen 800.000 dira une honetan, CGTren arabera\u2013. Tonua gogortuz doa manifestarien partetik eta blokeoak eta barrikadak biderkatuz doaz azken... [+]"}]